recursal/SuperWikiNEXT-32B huggingface dataset:
**Zhao Wei** (tradisjonell kinesisk: 趙薇; pinyin: **Zhào Wéi**; født 12. mars 1976 i Wuhu i provinsen Anhui i Folkerepublikken Kina). også kjent som **Vicki Zhao**, er en kinesisk skuespillerinne og sangerinne.

Hun betraktes som en av *de fire dan-skuespillerinner* i Kina (uttrykket spiller på 1920-tallet *De fire dan*.

Liv og virke
------------

### Bakgrunn, studier, begynnende karriere

Zhao Wei er den yngre av to barn. Foreldrene er Zhao Jiahai (kinesisk: 赵家海; pinyin: *Zhào Jiāhǎi*), en designer, og Wei Qiying (kinesisk: 魏启颖; pinyin: *Wèi Qǐyǐng*), en lærerinne, Henne broe er Zhao Jian (kinesisk: 赵坚; pinyin: *Zhào Jiān*; født 1971). 

Hun gikk på Lærerskolens folkeskole *(Shifan fuxiao)* og Lærerskolens høyskole, og lærte seg så blant annet dans og tusjmaling i tre år, og spilte piano i seks år.

I 1994 ble hennes opptreden med tibetansk folkedans vist som del av en lokal fjernsynsstasjons feiring av vårfestivalen. Hun studerte senere ved Beijing filmakademi.

### Karriere

Hennes karriere gikk bratt oppover. I 1997 hadde hun rollen som *Lille svale* (小燕子) i fjernsynsserien *Prinsesse Perle* (还珠格格). I 1999 fikk hun *Golden Eagle*-prisen som beste skuespillerinne.

Zhao Wei var tidlig på 2000-tallet blitt en av Kinas mest kjente skuespillerinner. Hun gjorde også en debut som sangerinne som hun kom meget fodt fra. 

Hun ble også internasjonalt, ved roller i filmene *So Close* og *Shaolin Soccer*. I 2003 spilte hun i *Warriors of Heaven and Earth* og *Green Tea*. I 2008 spilte hun rollen som den levende prinsesse Sun Shangxiang i John Woos *Red Cliff*.

Den 6. august 2009 ble Zhao Wei visepresident for *Chinese Film Performance Art Academy*.

Referanser
----------

1. ↑  «Four Promising Actress». Arkivert fra originalen 13. august 2009. Besøkt 19. juli 2015.
2. ↑  赵薇 影音乐娱. Sina.com. Retrieved 26 December 2006.
3. ↑  赵薇和马云挥墨画国画 笑称混搭风(图) Sina.com 8 January 2014
4. ↑  *大国"星"记忆之赵薇：从未停止挑战自己*， Sohu.com. 30 September 2009
5. ↑  赵薇当电影学会副会长 首次当干部很开心 Arkivert 8. juli 2011 hos Wayback Machine.. CCTV.com. Retrieved 10. august 2009.

Eksterne lenker
---------------

* Offisielt nettsted Rediger på Wikidata

* (en) Zhao Wei – kategori av bilder, video eller lyd på Commons Rediger på Wikidata
* (en) Zhao Wei på Internet Movie Database Rediger på Wikidata

* (en) Zhao Wei på Hong Kong Movie Database Rediger på Wikidata

* (da) Zhao Wei på Filmdatabasen Rediger på Wikidata

* (da) Zhao Wei på Scope Rediger på Wikidata

* (fr) Zhao Wei på Allociné Rediger på Wikidata

* (en) Zhao Wei på AllMovie Rediger på Wikidata

* (en) Zhao Wei hos Turner Classic Movies Rediger på Wikidata

* (en) Zhao Wei hos The Movie Database Rediger på Wikidata
* (en) Zhao Wei på MusicBrainz Rediger på Wikidata

* (en) Zhao Wei på Songkick Rediger på Wikidata
* Internasjonale fansise (kinesisk/engelsk)

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** NKC **·** MusicBrainz
 |
**Zhao Shiyan** (kinesisk: 赵世炎, pinyin: *Zhào Shìyán*) Født 13. april 1901 i Youyang i daværende Sichuan i Kina, henrettet 19. juli 1927 i Shanghai) var en kinesisk revolusjonær og med på å legge grunnlaget for Det kinesiske kommunistiske parti. Han var den senere statsminister Li Pengs onkel.

Zhao Shiyan var i sin ungdom blitt grepet av 4. mai-bevegelsen, som han aktivt støttet. I mai 1920 forlot han Kina for å arbeide og studere i Frankrike. Der kom han i kontakt med radikale kinesiske abeidere og gjennom dem ble han nærmere kjent med kommunismen. Fra 1921 utgav han en avis sammen med Li Lisan. Senere var han sammen med Zhou Enlai og Zhang Shenfu blant grunnleggerne av en kinesisk kommunistisk ungdomsorganisasjon i Europa. I 1922 ble Zhao Shiyan og Hồ Chí Minh invitert til å bli medlemmer av Det franske kommunistiske parti. 

I 1923 dro han til Moskva for å studere ved Det kommunistiske universitet for Østens slitere, men dro imidlertid allerede i 1924 hjem til Kina.

Etter hjemkomsten ble han sekretær for partiorganisasjonen i Beijing. I denne egenskap var han med på å organisere streiker blant matroser og gruvearbeidere i Tianjin og Tangshan. I 1926 ble han sekretær for partiorganisasjonen for Shanghai og Zhejiang og var med på å organisere de tre store arbeiderstreikene i Shanghai.

Den 2. juli 1927 ble han arrestert av politi fra Kuomintang og den 19. juli ble han henrettet.

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Oral** eller **Uralsk** (kasakhisk: Орал; russisk: Уральск) er en by i nordvestre Kasakhstan, ved elven Ural, nær grensen mot Russland. Den har omkring 195.500 innbyggere (1999) og er hovedstad i Vest-Kasakhstan oblast. 

Byen ble grunnlagt av kosakker i 1613. Byen het da *Jaitsk*, etter Uralflodens daværende navn, *Jaik*. Da elven fikk det nye navn Urali 1775 skiftet også byen navn til *Uralsk*. 

Etter Kasakhstans selvstendighet i 1991 byttet byen nvmn til Oral. 

Ettersom byen befinner seg ved Urals vestre bredd tilhører den geografisk Europa. Dens beliggenhet har gjort den til en viktig handelsplass og gennomfartsport for trafikk mellom Europa og Asia.

Eksterne lenker
---------------

* Offisielt nettsted Rediger på Wikidata

* (en) Oral, Kazakhstan – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** NKC **·** GeoNames
 |

1. ↑  .
**Videokunst** er en kunstform basert på levende bilder og kan sammenstille video og/eller lyd. Kunsten bør ikke misforstås som TV eller kino. Videokunst dukket opp som fenomen på 60 og 70-tallet, og er i stadig bruk spesielt som en del av kunstinstallasjoner. Fenomenet datakunst er oppstått senere, og selv om det er nært beslektet så er produksjonsmidlene og tildels virkemidlene forskjellige. Utøvere av videokunst som en performance blir av og til omtalt som VJ (Video jockey), som er en visuell variant av en DJ (Disc jockey).

Bakgrunn
--------

Videokunst har blitt navngitt etter video bånd, som ble brukt i kunstformens barndom, men før det var prinsipper allerede kjent fra arbeider med film. Med senere endringer i teknologi ble det vanlig å bruke digitalisert video og harddiskopptak, og ikke minst har DVD blitt bruk i stadig økende grad som formidlingsmedium. Selv om det finnes opplagte paralleller og relasjoner mellom mediene så er ikke videokunst film.

En av de viktigste forskjellene mellom videokunst og kinovist film er at kunstformen bruke andre konvensjoner enn de som definerer filmens uttrykksform. Videokunst trenger ikke skuespillere, den kan være uten dialog og forteller eller gjenkjennbart tema. Svært ofte mangler underholdningsmomentet, og det kan være formidling av en stemning eller følelse som er det drivende. Distinksjonen er viktig for den trekker et skille mellom videokunst og kinofilm og også avant garde-film og kortfilm. Kanskje den enkleste definisjonen er at en kinofilms mål er å underholde, mens videokunst kan være mer sammensatt, fra å utforske grensene i kunstarten (Peter Campus – *Double Vision*) eller ved å angripe observatørens forventninger slik den er formet av konvensjonell kinofilm (Joan Jonas – *Organic Honey's Vertical Roll*).

Videokunstnere
--------------

* Vito Acconci
* J Tobias Andersson
* Annika Larsson
* Bruce Nauman
* Magnus Wassborg
* Shirin Neshat
* Andy Warhol
* Tony Oursler
* Nam June Paik
* Pippilotti Rist
* Jonas Lundh
* Joanna Rytel
* Bill Viola
* Wolf Vostell
* Magnus Wallin
* Anders Weberg
* Johanna Billing
* Jannicke Låker
* A K Dolven
* Kjartan Slettemark

Eksterne lenker
---------------

* Kunst og design i skolen
* Videokunst Kunst og design i skolen
* Journalen: «Viktig videokunst»

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Österreichisches Musiklexikon **·** Encyclopædia Universalis **·** GND **·** LCCN **·** NKC **·** BNE
 |
**Myxinoidea** er en orden av kjeveløse fisk som omfatter familien slimåler og et par lite kjente fossile arter. Fossilfunnene er fra Mazon Creek i Illinois i USA. Slimåler er mye uten noen forbeinede deler og fossiliseres dårlig, men fossilene av *Myxinikela* og *Gilpichthys* har tentativt blitt plassert i Myxinoidea. De to fossilene er små. åleaktige dyr med et sideveis tannapparet og i den grad det er mulig å fastslå tentakler i stedet for øyne, og likner derved sterkt på dagens slimåler. Mazon Creek-fomasjonen er fra sent Karbon og viser at slimålene har endret seg svært lite på de siste 300 millioner år og sannsynligvis representerer en gammel linje, ikke er en «degenerert» linje av de tilsynelatende mer avanserte niøyene.

Referanser
----------

1. ↑  Mørup Jørgensen, M.; Lomholt, J.P.; Weber, R.E.; Malte, H. (1998). *The biology of hagfishes*. Dordrecht: Springer. s. 12. ISBN 978-94-011-5834-3.  Bruk av `|besøksdato=` krever at `|url=` også er angitt. (hjelp)
2. ↑  Speer, B.R. (1997). «Introduction to the Myxini - Hagfishes». *Metazoan Phyla*. University of California Museum of Paleontology, Berkley. Besøkt 29. oktober 2017.

Eksterne lenker
---------------

* (en) *Myxinoidea* hos Fossilworks Rediger på Wikidata
***The Blindness of Love*** er en amerikansk stumfilm fra 1916, regissert av Charles Horan.

Handling
--------

Joseph Wilton er en sparsommelig tysker og en ekspert piano-maker, som har bygget opp en liten fabrikk og tjent veldig mye penger. Hele livet hans og ambisjoner er sentrert rundt sønnen Bob, som nylig har begynt ved et stort universitet. Hans eneste datter, Molly, har tatt over morens oppgaver i hjemmet, etter Mrs. Wiltons død. Men Bob blir etter hvert veldig påvirket av Herbert Graham, som lokker ham inn i alkohol-konsum, gambling og et langt mer utsvevende liv. Bob får tak i mer og mer penger fra faren sin, med den begrunnelse at han trenger penger på grunn av utgifter til college. Men Bobs fortsatte eskapader fører til at han blir utvist fra college. Graham får Bob til å ta ham med seg hjem, i håp om å få en mulighet til å svindle faren hans også.

Til faren hans, Joseph Wilton, påstår de at de har fått innvilget flere uker ekstra til juleferien. Graham får Joseph til å finansiere en liten bank, som Graham skal styre sammen med Bob. Men Graham hengir seg til veldig mange ville spekulasjoner, og banken deres går snart konkurs. Graham begår deretter selvmord, og Bob reiser sin vei i stedet for å bli fordømt av sin egen far. I mellomtiden blir Molly, søsteren hans, forelsket i George Lennan. I en fjern by begynner Bob et nytt liv, og blir etter hvert forfremmet til å bli daglig leder ved et kontor. Han ønsker deretter å komme hjem til New York. Innen den tid har søsteren Molly giftet seg med Lennan, og de har et fire år gammelt barn sammen.

Skuespillere
------------

* Julius Steger som Joseph Wilton
* George Le Guere
* Grace Valentine

Referanser
----------

1. ↑  THE BLINDNESS OF LOVE

Eksterne lenker
---------------

* (en) *The Blindness of Love* på Internet Movie Database Rediger på Wikidata
Denne generasjonen begynte med utgivelsen av Microsofts Xbox 360.
Sony fortsatte sin PlayStation-serie med PlayStation 3.
I denne generasjonen var det Nintendos Wii som solgte flest eksemplarer.
**Videospillkonsollenes syvende generasjon** begynte i 2005 med utgivelsen av Xbox 360. I 2006 kom PlayStation 3 og Nintendo Wii. Den åttende generasjonen kom i 2012. Hver konsoll introduserte nye innovasjoner fra den forrige generasjonen. Xbox 360-konsollen renderet spill i HD uten oppskalering, mens PlayStation -konsollen kunne spille av HD-filmer via en innebygd Blu-ray-spiller, mens Wii-konsollen fokuserte på bevegelseskontroller i tillegg til joysticker. Innen den syvende videospillgenerasjonen kom hadde spillkonsoller blitt en viktig del av den globale IKT-infrastrukturen. I 2007 var det anslått at spillkonsoller sto for rundt 25 % av verdens generelle databehandlingskraft.

Sony prøvde seg på markedet med bevegelseskontroller et stykke inn i generasjonen med PlayStation Move, etter Nintendos suksess med Wii-konsollen. Microsoft gjorde det samme med Kinect. I motsetning til de to andre systemene, bruker ikke Kinect noen kontrollere i forbindelse med sine bevegelseskontroller, og bruker bare spillerens bevegelser. Etter å ha solgt over åtte millioner enheter i løpet av de første 60 dagene etter den ble lansert, har Kinect verdensrekorden for raskestselgende forbrukerelektronikkenhet i *Guinness rekordbok*. De håndholdte konsollene som tilhører denne generasjonen startet å komme ut i 2004 med lanseringen av Nintendo DS.

Referanser
----------

1. ↑  «Analog Devices And Nintendo Collaboration Drives Video Game Innovation With iMEMS Motion Signal Processing Technology | Press Releases | Analog Devices». 7. januar 2015. Arkivert fra originalen 7. januar 2015. Besøkt 3. februar 2017.
2. ↑  Hilbert, Martin; López, Priscila (1. april 2011). «The World’s Technological Capacity to Store, Communicate, and Compute Information». *Science*. 6025 **(engelsk)**. 332: 60–65. ISSN 0036-8075. PMID 21310967. doi:10.1126/science.1200970. Besøkt 3. februar 2017.
3. ↑  «Microsoft sells 10 million Kinects, 10 million Kinect games». *Engadget*. Besøkt 3. februar 2017.
4. ↑  «Kinect Confirmed As Fastest-Selling Consumer Electronics Device». *Guinness World Records*. Arkivert fra originalen 17. mars 2011. Besøkt 3. februar 2017.
5. ↑  «N-Sider.com: Various Satoru Iwata comments regarding the Nintendo DS». *www.n-sider.com* **(engelsk)**. Arkivert fra originalen 9. oktober 2008. Besøkt 3. februar 2017.

Portal: Videospill
**Offenhauser** (ofte forkortet til «Offy») var en amerikansk motordesign som dominerte amerikansk formelbilracing i over 50 år. Motoren ble først laget av Offenhauser Engine Company i 1934, og biler med Offenhauser-motorer vant Indianapolis 500 i alt 27 ganger mellom 1935 og 1976.

Opprinnelsen til motoren var en 1913 Peugeot Grand Prix-bil av samme type som hadde vunnet Indianapolis 500, og som ble vedlikeholdt og reparert av Fred Offenhauser og hans arbeidsgiver Harry Arminius Miller. De ble imponert av motordesignet, med doble overliggende kamaksel og fire ventiler per sylinder, noe som på den tid representerte et stort sprang fremover, og bestemte seg for å bygge en motor etter lignende prinsipper. Den ble til å begynne med solgt som en 2,47 liters båtmotor, men Miller videreutviklet denne motoren videre til en 3,6 liters motor beregnet til racing. Da Miller gikk konkurs i 1933 kjøpte Offenhauser verkstedet og rettighetene til motoren, og dannet Offenhauser Engine Company. Sammen med tegneren Leo Goossen, også en tidligere Miller-ansatt, utviklet de Millermotoren videre. Den nye Offenhauser-motoren ble blant andre tatt i bruk av Wetteroth-teamet, som i 1935 vant Indianapolis 500. Offenhauser-drevne biler vant også løpet i 1937 og 1941, før andre verdenskrig satte en stopper for racing inntil videre. I 1946 solgte Offenhauser selskapet og motordesignet til Louis Meyer og Dale Drake, som endret navnet til Meyer&Drake. Det var under Meyer og Drake at motoren dominerte Indy 500 og andre racingklasser i USA. Offenhauser-drevne biler vant Indy 500 hvert år fra 1950 til 1960, samt alle tre pallplasseringene og også pole position i 10 av de 11 årene. 

En av nøkkelfaktorene til Offenhauser-motorens suksess var kraft. Motoren hadde fire sylindre og et slagvolum på 4 128,29 cm³, doble overliggende kamaksler, et kompresjonsforhold på 15:1, sylinderdiameter 108,744 mm, slaglengde på 111,1 mm, og den kunne yte 420 hk (310 kW) ved 6 600 omdreininger per minutt. En annen suksessfaktor var motorens pålitelighet, en enhetlig konstruksjon uten separat topplokk gjorde at motoren ikke var sårbar for problemer med toppakning og topplokksbolter og muliggjorde høyere sylindertrykk.

Da Ford kom inn på racingscenen i 1963 mistet Offy-motoren sitt herredømme over Indy car-racing, men leverte fortsatt konkurransedyktige motorer som vant løp fram til midten av 1970-tallet. Men Cosworth-motorene viste seg etterhvert uslåelige og den siste Offy-seieren var i Trenton i 1978, og Offy-drevne biler deltok i løp for siste gang på Pocono i 1982.

Referanser
----------

1. 1 2  «Offenhauser Engine Company». *Kustorama, Traditional Rod and Kustom Encyclopedia*. 2009. Besøkt 24. august 2012.
2. ↑  Gordon Eliot White (1996). *Offenhauser: The Legendary Racing Engine and the Men Who Built It*. Motorbooks International. ISBN 0879388838.
Video Nova Elisenberg i Bydøy Alle (2008).
**Video Nova** var en norsk videokjede etablert i 1979, hvis viktigste beskjeftigelse var utleie og salg av videofilm. Den første butikken lå på Lørenskog, men senere ekspansjon førte til 14 butikker (i 2009) på Østlandet, hovedsakelig i Oslo og på Romerike. I tillegg til film solgte de også spill, musikk, kioskvarer og hardware. Kjeden ble avviklet i 2013. Den besto på det tidspunkt av åtte butikker. Økende konkurranse fra internett og nedgang i leie og kjøpefilm-markedet ble gitt som årsak.

Hovedbutikken på Majorstua besto som videobutikk frem til april 2016.

Kjeden ble etablert av Pål Granlund på 1980-tallet. Han kjøpte Video Nova-konkursboet i 1982. Han overlot driften til sine barn i 1998. Daglig leder i 2013 var Petter Granlund, mens Hilde Granlund var markedsansvarlig.

Referanser
----------

1. 1 2  Videomagasinet - Video Nova er konkurs (16.5.2013)
2. ↑  MSN - «The End» for Oslos siste videobutikk (25.4.2016)
3. ↑  Release - Veteran med fremtidstro (9.5.2012) Arkivert 29. mai 2012 hos Wayback Machine.

Eksterne lenker
---------------

* Video Novas hjemmeside (arkivert versjon fra 2012)
* Video Novas hjemmeside (arkivert versjon fra 2005)
* Video Novas hjemmeside (arkivert versjon fra 2000)
**Megalyridae** er en familie parasittvepser innen vepser. Ulikt mange andre familier av snyltevepser er den forholdsvis artsfattig, med rundt 60 kjente arter som er utbredt i tropene og i tempererte områder på den sørlige halvkulen.

Utseende
--------

Middelsstore til store (lengde inkludert eggleggingsrøret 3–100 mm), vanligvis svarte snylteveps. Hodet er ganske stort, mer eller mindre rundt, med store fasettøyne. Antennene er trådformede og forholdsvis korte. Mandiblene (overkjevene) har tre tenner. På ryggen av forkroppen har de en midtfure. Vingene er velutviklede med et fullstendig årenett. Beina er forholdsvis korte. Bakkroppen er noe flat. Hunnene i noen slekter, spesielt *Megalyra,* har svært lange eggleggingsrør som kan være fem til åtte ganger så lange som resten av kroppen; hos andre når eggleggingsrøret ikke utover bakkroppsspissen (slekten *Cryptalyra*). Et unikt kjennetegn, men vanskelig å se, er at spirakelen (åndehullet) på mesothorax har vandret opp og fram til den øvre kanten av pronotum.

Levevis
-------

De er parasitoider som utvikler seg på larver eller pupper av ulike insekter og til slutt dreper disse før de forpupper seg. Biologien er dårlig kjent, men man antar at larvene snylter på ulike insektlarver med et skjult levesett. En art snylter på trebukklarver (Cerambycidae) som borer i ved, en annen på graveveps-larver som lever i «krukker» av leire. De fleste av artene lever i skog, ofte i små rester av tropisk skog. Gruppen er dermed truet av avskoging i tropene.

Fossiler
--------

Flere fossile grupper blir gjerne regnet til denne familien, som sannsynligvis har eksistert siden jura-tiden.

Systematisk inndeling
---------------------

**Treliste**
* ordenen vepser, (Hymenoptera)
	+ gruppen stilkvepser, Apocrita
		- gruppen Megalyroidea – bare én nålevende familie
			* familien Megalyridae
				+ *Rigel chiliensis* Shaw, 1987 – Chile
				+ slekten *Megalyra* Westwood – 27 arter, mest Australia
				+ *Neodinapsis pectiorum*
				+ slekten *Dinapsis* Waterston, 1922 – minst 23 arter, Sørlige Afrika og Madagaskar
				+ slekten *Ettchellsia* – to arter, Sørøst-Asia
				+ slekten *Cryptalyra* Shaw, 1987 – tre arter, Sør-Amerika
				+ slekten *Carminator* Shaw, 1988 – fire arter, Sørøst-Asia og Australia
				+ *Megalyridia capensis*

Kilder
------

* Tree of Life Megalyridae

Eksterne lenker
---------------

* (en) *Megalyridae* i Encyclopedia of Life Rediger på Wikidata

* (en) *Megalyridae* i Global Biodiversity Information Facility Rediger på Wikidata

* (en) *Megalyridae* hos Fossilworks Rediger på Wikidata

* (en) *Megalyridae* hos ITIS Rediger på Wikidata

* (en) *Megalyridae* hos NCBI Rediger på Wikidata

* (en) *Kategori:Megalyridae* – bilder, video eller lyd på Wikimedia Commons Rediger på Wikidata

* *Megalyridae* – detaljert informasjon på Wikispecies Rediger på Wikidata
Buss krysser en elv ved et vadested på Island.
Vadested ved Kolabekkilen på Tjøme
**Vadested**, eller kortformen **vad**, er et grunt sted hvor en sti eller vei krysser en bekk eller elv, og hvor det ikke er en bro eller klopp. For å unngå at en blir våt på bena, har det gjerne blitt lagt ut en rekke steiner til å gå tørrskodd på. Også i elver finnes det vad, der en rytter kan krysse uten at hesten legger på svøm.

Vad-navneformen går igjen i gårdsnavn som Øksnevad, som i likhet med det engelske stedsnavnet Oxford betyr «oksevadested».

På både engelsk og flere tyske dialekter finnes ordet *ford*, som også betyr vadested; på standardtysk skrives ordet *furt*. Både *ford* og *furt* stammer fra samme urgermanske rot *\*furdu* og kan være beslektet med det norske ordet fjord.

«Vadested» er i bruk som del av stedsnavn på en rekke språk, for eksempel:

* Klagenfurt (tysk)
* Zandvoort og Coevorden (nederlandsk)
* Hereford (engelsk)
* Maastricht (latinsk)
* Baile Átha an Rí (gælisk)
* Uherský Brod (tsjekkisk)
* Slavonski Brod (kroatisk)

Referanser
----------

1. ↑  «Vadested», *Bokmålsordboka*
2. ↑  «ford (n.)» og «ford (v.)», *Online Etymoloogy Dictionary*

Eksterne lenker
---------------

* (en) Fords – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND **·** LCCN
 |
Megaminx når den er løst  Foto: Stine Line 
Gigaminx  Foto: Stine Line 
**Megaminx** er et Rubiks kube-lignende puslespill med dodekaeder-form, altså er den fem-kantet og har tolv sider. Målet er det samme som Rubiks kube; å få alle fargene til hver sin side. En megaminx har 50 biter som kan flyttes rundt på, i motsetning til den litt mer kjente 3x3- kuben som har 20 flyttbare brikker. 

Megaminx'en, eller Magic dodekaeder, ble oppfunnet av flere personer samtidig, og produsert av flere ulike produsenter med litt forskjellige motiver. Uwe Meffert slutt kjøpte rettighetene til noen av patentene, og fortsetter å selge den i sin puslespill-butikk. Den er også kjent under navnet ungarske Supernova, oppfunnet av Dr. Cristoph Bandelow. Hans versjon kom ut først, kort tid etterfulgt av Mefferts Megaminx.

Den raskeste tiden på å løse megaminx i et offisielt mesterskap, er 27,22 sekunder. Rekorden ble satt av Juan Pablo Huanqui fra Peru, i 2019.

(Sist oppdatert 22.05.2019)

Varianter
---------

Det finnes andre dodekaeder-formede puslespill:

* Kilominx (2 lag)
* **Megaminx** (3 lag)
* Master kilominx (4 lag)
* Gigaminx (5 lag)
* Elite kilominx (6 lag)
* Teraminx (7 lag)
* Petaminx (9 lag)
* Examinx (11 lag)
* Zettaminx (13 lag)
* Yottaminx (15 lag)

Referanser
----------

1. ↑  «Megaminx». Jaap's Puzzle Page. Besøkt 4. mai 2011.
2. ↑  «Mefferts puslespill-butikk». Meffert's. Besøkt 4. mai 2011. [*død lenke*]
3. ↑  «World Cube Association». *www.worldcubeassociation.org*. Besøkt 06.10.2021.

Eksterne lenker
---------------

* Meffert's puslespill-butikk Arkivert 27. september 2011 hos Wayback Machine.
* Løsning
Videokonferanse mellom to universitetet.
Et **videomøte** eller en **videokonferanse** er et møte der deltagerne kan se og høre hverandre ved hjelp at kommunikasjonsteknologi, uten å være på samme sted. Videokonferanser skiller seg fra telefonkonferanser ved at bilde deles i tillegg til lyd.

Ideen om videotelefoni kom på 1870-tallet, og eksperimenter ble gjort på 1920- og 30-tallet, men ble først praktisk mulig på 50-tallet. De første bemannede romferdene brukte videotelefoni ved å sende radiosignaler på forskjellige frekvenser i hver retning.

Fra 1950-tallet til 1990 krevdes spesielle bildetelefoner som sendte bilder med noen sekunders mellomrom via telefonlinjene. ISDN-teknologien åpnet for å sende digitale komprimerte videosignaler via telefonnettet på 128 kb/s. På 1990-tallet ble IP-basert videooverføring mulig og gjorde det mulig å bruke PC-er med kamera til videokonferanser.

På 2000-tallet kom tjenester som Skype og iChat som gjorde det enklere og billigere å kommunisere med lyd og bilde.

Tandberg E20 videotelefon fra 2008
Videomøter har i mange år vært benyttet for arbeidsmøter av ulike slag, innenfor eller mellom bedrifter eller offentlige virksomheter, slik at tid og reisevirksomhet kan innspares.

Videokonferansesystemer er standardisert av Den internasjonale teleunionen ITU.

Introduksjon av kameraer på smarttelefoner, nettbrett og bærbare datamaskiner gjorde kommunikasjon med lyd og bilde helt dagligdags utover 2010-tallet.

I 2020, ved starten av koronaviruspandemien, økte bruken av programvare for videomøter dramatisk. Zoom økte med 378% fra 22. mars 2019 til samme dato i 2020. Teams fra Microsoft økte antall brukere med 775% i områder med strenge regler for sosial distansering.  Universiteter og skoler i Norge stengte ned undervisning med fysisk oppmøte i 9 uker fra 12. mars i 2020, og mange steder var det også heldigital undervisning i begynnelsen av 2021,  noe som førte til en stor økning av bruken av videomøter. Ved utgangen av 2020 hadde 47% av lærere daglige videomøter med elevene.

Referanser
----------

1. ↑
2. ↑
3. 1 2
4. ↑  Bary, Emily. «Zoom, Microsoft Teams usage are rocketing during coronavirus pandemic, new data show». *MarketWatch* **(engelsk)**. Besøkt 22. april 2021.
5. ↑  Kunnskapsdepartementet (23. januar 2021). «Rødt nivå i alle barnehager og skoler og stengte campus for studenter». *Regjeringen.no* **(norsk)**. Besøkt 22. april 2021.
6. ↑  Kunnskapsdepartementet (8. september 2020). «Norske skoler var stengt på grunn av korona i ni uker – mot 14 uker i gjennomsnitt i OECD-landene». *Regjeringen.no* **(norsk)**. Besøkt 22. april 2021.
7. ↑  «Digital undervisning ved koronastengte skoler». *www.udir.no*. Arkivert fra originalen 22. april 2021. Besøkt 22. april 2021.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Britannica **·** GND **·** NKC
 |
Det høyeste punktet i Nederland
██ (1) Nederlandske Limburg-provinsen

 ██ (2) Belgiske (tidligere nederlandsk) Liège-provinsen

 ██ (3) Nøytrale Moresnet

 ██ (4) Den prøyssiske Rhin-provinsen

**Vaalserberg** er en 322,7 meter høy ås og det høyeste punktet i den europeiske delen av Nederland. Berget ligger i kommunen Vaals, om lag tre kilometer vest for den tyske byen Aachen, i Limburg-provinsen i sørøstre del av landet. På berget møtes riksgrensene treriksrøys mellom Nederland, Belgia og Tyskland (tysk: *Dreiländerpunkt*; nederlandsk: *Drielandenpunkt*).

Frem til 10. oktober 2010 var Vaalserberg det høyeste punkt i hele Kongeriket Nederlandene, helt til De nederlandske Antiller ble oppløst og Mount Scenery (877 moh.) på Saba ble en del av kongeriket.

Fra 1815 til 1919 var Vaalserberg til og med firerikspunkt med den omstridte regionen Nøytrale Moresnet som fjerde land. Navnet «Viergrenzenweg» til veien som fører opp til berget stammer fra denne tiden. Dette grensepunktet har gjort Vaalserberg til et velkjent turistmål i det ellers flate Nederland med et 34 m høyt tårn (med trapper og heis) på den belgiske siden (nederlandsk: *Boudewijntoren*; fransk: *Tour Baudouin*; tysk: *Balduin-Turm*). Dette gir panoramautsikt til det omkringliggende landskapet 

* Belgia med Gemmenich, Hohes Venn, Herver Land, Kelmis og Plombières
* Tyskland med Aachen og Eifel
* Nederland med Heerlen og Maastricht.

Tårnets motstykke på hollandsk side er *Wilhelmiatoren* som er mye lavere og bare har trapper. Her finnes også flere restauranter, mat- og drikkeboder, sykkel- og turveier, fornøyelsespark, lekeplass for barn og «Dreiländereck-Labyrint» med hekker, porter og vannfontener. Gjennom Vaalserberg går «Gemmenicher Tunnel», i Belgia kalt for *Botzelaer Tunnel*, en tosporet jernbanetunnel bygget i 1872 for godstogtrafikk mellom Aachen og Liège (Lüttich).

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
**Trollbryggeriet** er et mikrobryggeri i Liabygda i Stranda kommune på Sunnmøre. Bryggeriet startet opp i 2009. Det drives og eies av Kjartan Lied og Jørund Ringset. Trollbryggeriet har kjøpt det første bryggeutstyret til Haandbryggeriet, og har kapasitet til å brygge 900 liter om gangen. I 2011 ble det installert automatisk flasketappemaskin.

Bryggeriet produserer fem typer overgjæret ale i butikkstyrke under varemerket Slogen, oppkalt etter en fjelltopp i Sunnmørsalpene. Bryggeriet produserte 30 000 liter i 2011. I 2016 ble årlig produksjonskapasitet økt til 200 000 liter da et nytt bryggeri ble tatt i bruk.

Referanser
----------

1. 1 2 3  Solem, Knut Albert (2018). *Norsk øl - en guide til norske bryggerier*. Vega forlag.
2. ↑  «Romsdals Budstikke: Kortreist - Øl som handverk». Arkivert fra originalen 7. oktober 2013. Besøkt 17. mars 2012.
3. ↑  Trollbryggeriet - Historie Besøkt 20. mai 2022

Eksterne lenker
---------------

* (no) Offisielt nettsted Rediger på Wikidata
* (en) Trollbryggeriet på RateBeer Rediger på Wikidata
* (no) Presentasjon hos visitnorway.no

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Offentlig politikk** er den politikk som føres av den utøvende makt i et samfunn. I rikspolitikken er det et lands regjering som utøver offentlig politikk, i lokalpolitikken de ulike kommunestyrene og fylkestingene. I statsvitenskapen studerer man formålet med den offentlige politikken og virkningene av den. En studerer også prosessen frem mot offentlige vedtak. Studiet av offentlig politikk ses gjerne i sammenheng med studiet av offentlig administrasjon.

Det er den offentlige politikken som bestemmer om det for eksempel skal bygges et sykehus eller om det skal bygges en ny skole. Det er den offentlige politikken som bestemmer om et land skal gå i krig eller om det skal forbli passivt. 

For å få den offentlige politikken til å fungere effektivt er den oppdelt i en rekke nivåer som ivaretar forskjellige interesser og områder.

* Det første nivået tar seg av lokale beslutninger.
* Det andre nivået tar seg av regionale beslutninger.
* Det tredje nivået tar seg av felles beslutninger som gjelder alle i landet.

Det er også det siste nivået som tar seg av utenrikspolitikken.

For å få den offentlige politikken til å fungere effektivt er det opprettet forskjellige politiske partier som representerer forskjellige sett verdier og holdninger på hvert nivå. I noen land er der mange forskjellige politiske partier, i andre land er det få partier. I de land som kun har ét parti taler man om diktatur-stater, i de land det er flere partier taler man om demokratier.

|  |  |
| --- | --- |
| Oppslagsverk/autoritetsdata | GND **·** LCCN **·** NKC
 |
**Ofelia Plads** (tidligere også *Ofelia Beach*) er en plass på Kvæsthusmolen ved Skuespilhuset ved Københavns havnefront. Kulturministeriet og eiendomsselskapet Jeudan A/S eier moloen i fellesskap og har inngått en samarbeidsavtale med Realdania om utvikle den til en friluftsscene, et prosjekt som er løpet opp i 600 millioner danske kroner.

Den 450 meter lange plassen ligger ovenpå et treetasjes parkeringsanlegg, og det Det Kongelige Teater har fått i oppgave av Kulturministeriet å kuratere kulturen i det nye byrommet.

Kvæsthusmolen var frem til 2004 kaiplass for *Oslobåden* (DFDS' ferje til Oslo).

Referanser
----------

1. ↑  *Nu åbner Københavns nye mekka for kultur - og det er gratis*, b.dk. Besøkt 13. september 2016
2. ↑  *Toppen af nyt parkeringsanlæg bliver Københavns nye kulturscene*, politiken.dk. Besøkt 13. september 2016
3. ↑  *Kvæsthusprojektet*, dac.dk. Besøkt 13. september 2016

Eksterne lenker
---------------

* Offisielt nettsted Rediger på Wikidata

* (en) Ofelia Plads – kategori av bilder, video eller lyd på Commons Rediger på Wikidata

  

Portal: Danmark
**1. departement** var i perioden 1814–1818 en av enhetene i den norske sentraladministrasjonen.

2. mars 1814 kunngjorde prins Christian Frederik at det skulle oppnevnes et regjeringsråd og et sentralt embetsverk. Dette skulle organiseres i fem departementer etter forbilde av det som i Danmark het *kollegier*. De fem departementene blei betegna ved tall, og 1. departement fikk ansvar for alle saker som angikk rikets finanser og regnskapsvesen og skattevesen. Departementet hadde videre anvisningsmyndighet for staten.

I og med Grunnloven av 17. mai 1814 endra regjeringsrådet betegnelse til statsrådet.

30. november samme år (ved etableringa av unionen med Sverige) blei departementsordninga endra. Det skulle da være seks departement. Finanssakene blei plassert i 5. departement. 1. departement fikk ansvaret for kirke-, undervisnings- og kultursaker, samt fattigomsorg og såkalte «milde stiftelser».

Etter vedtak 17. november 1818 blei det ytterligere endringer i departementene fra 1. januar 1819. Vi fikk da departementsnavn av dagens type, altså etter saksfeltet.

Sjefer for 1. departement (første ordning – finanssaker)
--------------------------------------------------------

* Frederik Gottschalk von Haxthausen, 2. mars – 20. august 1814
* Carsten Tank (sammen med Haxthausen), 2. mars – 27. juli 1814
* Poul Christian Holst (konstituert sjef uten å være medlem av statsrådet), 20. august – 7. oktober 1814
* Jørgen Herman Vogt (konstituert sjef uten å være medlem av statsrådet), 7. oktober – 18. november 1814

Sjefer for 1. departement (andre ordning – kirkesaker)
------------------------------------------------------

* Niels Treschow, 30. november 1814 – september 1816
* Christian Krohg, september 1816 – november 1817
* Niels Treschow, november 1817 – tredje ordning

Kilder
------

* *Håndbok for Riksarkivet* (redigert av Knut Johannessen, Ole Kolsrud og Dag Mangset), ad Notam Gyldendal, Oslo 1992, side 86–88.
* *Det norske statsråd 1814–1945*, Statsministerens kontor 1996, side 19 ff.

  


| * v
* d
* r
Departementene i Norge 1814–1818 |
| --- |
| Regjeringen | 1. departement **·** 2. departement **·** 3. departement **·** 4. departement **·** 5. departement **·** 6. departement | Norges flagg |
**Páll á Dul** (født 25. april 1916 i Tórshavn, død 29. september 2006 i Klaksvík) var færøysk politiker og jurist.

Han mistet faren som liten og vokste opp i trange kår. Moren var utdannet lærerinne, men måtte finne annet arbeid, fordi hun stod utenfor Fólkakirkjan. Han klarte med egne midler å ta studentereksamen i Tórshavn, og han studerte så ved Handelshøjskolen i København og Københavns Universitet. Han tok juridisk embedseksamen i 1948. Páll á Dul var i mange år kontorsjef hos J.F. Kjølbro i Klaksvík, som på den tiden var Færøyenes største arbeidsgiver.

Páll á Dul var medlem av kommunestyret i Klaksvík i flere perioder og Klaksvíks borgermester i 1971, som representant for Fólkaflokkurin.

Han la også ned et stort arbeid for frimenigheten Betesda i Klaksvík, som er knyttet til Brøðrasamkoman.

Páll á Dul var morbror til Jógvan Sundstein, som har vært regjeringssjef på Færøyene.

Referanser
----------

1. 1 2 3 4  Sundstein, Jógvan (2. oktober 2006). «Páll á Dul farin». *Sosialurin* **(færøysk)**. in.fo. Besøkt 12. november 2021.
2. ↑  «Fólkaflokkurin sigurharri við sóknarstýrisvalið í Klakksvík seinasta týsdag». *Dagblaðið* **(færøysk)**: 1. 12. desember 1970.
3. ↑  «Kunngerð». *Norðlýsið* **(færøysk)**: 6. 29. november 1974.
4. ↑  «Kunngerð». *Norðlýsið* **(færøysk)**: 8. 26. november 1976.

Portal: Færøyene
**Pro rata-ansvar** (av latin, *pro* = «for» og *rata* = «bestemt ved beregning») betyr rett oversatt **forholdsmessig ansvar** eller **delt ansvar** (omtales også som *proratarisk ansvar*). Dette foreligger der to eller flere parter er ansvarlige (debitorer) for samme krav, men der kreditor må kreve en **forholdsmessig** del av hver av dem. Der to debitorer hefter proratarisk for et beløp på 100 000 kroner, vil den ene
kunne bli fri for forpliktelsen ved å innbetale 50 000, mens kreditor må innkreve det resterende hos debitor nummer 2 (forutsatt at debitorene hefter for 50 % hver, noe som vil være hovedregelen). Pro rata-ansvar er således motsatsen til solidaransvar, der kreditor kan kreve hele sitt tilgodehavende hos en av skyldnerne, mens disse så må ordne opp seg i mellom i ettertid.

I norsk rett er utgangspunktet ved samskyld at det foreligger solidaransvar. Pro rata-heftelse forutsetter således særlig lovhjemmel eller avtale med kreditor. Et praktisk eksempel er i ansvarlig selskap med delt ansvar (DA).
En **Pro Domina** (profesjonell Domina) er en seksuelt dominant kvinne (Domina) som dominerer andre mot betaling. De aller fleste kunder av Pro Dominaer er menn. Pro Dominaer tar seg gjerne svært godt betalt for tjenestene de leverer.

Det finnes ulike grader av Pro Domina-virksomhet. De fleste som kaller seg Pro Dominaer har betaling for SM-tjenester som eneste eller største inntektskilde. Noen utfører slike SM-aktiviteter som bijobb. Noen gjør enkle forsøk på å dominere mot betaling, før de finner ut at det ikke passer for dem. Det finnes også mennesker som dominerer andre mot betaling på internett. Visse former for telefonsex kan også regnes som en variant av SM mot betaling.

Mange regner Pro Domina-virksomhet for prostitusjon, men dette bestrides av mange Pro Dominaer selv. De som ikke kaller Pro Domina-virksomhet for prostitusjon argumenterer gjerne med at det ikke er prostitusjon så lenge aktiviteten ikke inkluderer samleie eller seksuell utløsning. I blant annet USA er prostitusjon for det meste forbudt, og forbudet rammer Pro Domina-virksomhet dersom denne virksomheten regnes som prostitusjon. I tillegg er prostitusjon en stigmatiserende betegnelse som de fleste Pro Dominaer ønsker å unngå.

Pro Dominaer har ofte (men ikke alltid) lav status blant andre sadomasochister. Dette skyldes i stor grad at Pro Dominaer ofte blir sett på som kvinner som bare er ute etter penger, uten noe annet formål enn å berike seg selv, og uten noen noen spesielle kvalifikasjoner. Dessuten rammes Pro Dominaer ofte av stigmaet omkring prostitusjon.

Enkelte Pro Dominaer har likevel relativt høy status i SM-miljøet. Det skyldes gjerne at de har lang erfaring i miljøet, og at de har vist seg som seriøse og dyktige sadomasochister. De har klart å heve seg over prostitusjons-stigmaet og de negative følelsene mange har overfor Pro Dominaer. Men det kan nok sies at dette bare gjelder et mindretall.

En del yngre, uerfarne underdanige menn ser opp til Pro Dominaer som de ypperste av Dominaer, siden de har seksuell dominans som yrke. Det er da viktig å huske at betegnelsen "Pro" ikke sier noe om kvaliteten på SM. Det finnes minst like mange ulike typer Pro Dominaer som vanlige Dominaer.

Det finnes Pro Dominaer i Norge, men de holder svært lav profil og er lite kjent, selv innad i SM-miljøet. Etter all sannsynlighet finnes det Pro Dominaer i de fleste større byer i Vest-Europa og Amerika. Det har blitt anslått at det finnes rundt 300 Pro Dominaer i London, men dette tallet er svært usikkert.

Se også
-------

* Domina
* Sadomasochisme
* Ava Taurel
* Liste over SM-temaer
**British Military Garrison Brunei (BGB)** er det britiske forsvarets garnison i Brunei. Det har vært den eneste britiske militærbasen i Det fjerne østen siden overleveringen av Hongkong i 1997. Garnisonen har eksistert siden 1959 da britiske tropper ble sent fra Singapore for å slå ned opprør mot sultanen. Siden da har britiske styrker vært involvert i flere konflikter i nærområdet. Blant annet Bruneiopprøret i 1962 og Konfrontasjonen mellom Indonesia og Malaysia mellom 1962 og 1966. Siden selvstendigheten i 1984 har garnisonen vært stasjonert i Brunei etter Sultanens ønske gjennom en avtale som fornyes vært femte år. Styrkene i garnisonen er tilgjenglige for å støtte Sultanen, men kan også bli utstasjonert utenfor Brunei.

Styrkene
--------

Garnisonen ligger i Seria og består av en infanteribataljon, en av de to bataljonene i Royal Gurkha Rifles. Bataljonen fungerer som British Armys akklimatiserte reserve i Det fjerne østen. Bataljonen har blitt utstasjonert i Afghanistan ved flere anledninger og har tidligere også blitt ustasjonert i Øst-Timor og Sierra Leone. Bataljonen støttes av en liten stab som er permanent utstasjonert i Brunei.

I tillegg er Brunei en av British Armys treningsområder med spesialisering i jungelkrigføring. 

British Forces Broadcasting Service kringkaster både BFBS Radio 1 og BFBS Radio Gurkha til garnisonen.
**Acushnet Company** er et amerikansk selskap som produserer sportsutstyr, med hovedfokus på golfutstyr. Selskapet ble grunnlagt i 1910 og har hovedkontor i Acushnet, Massachusetts.

I begynnelsen drev selskapet fremstilling og forsyning av gummi til industrien. Etterhvert begynte selskapet å fremstille sine egne gummi-baserte produkter, inkludert vannflasker og badehetter.

I 1932 delte selskapet seg i to divisjoner, Gummi og Golf. Golfdivisjonen startet produksjon av Titleist golfballer i 1935. Både golfdivisjonen og gummidivisjonen oppnådde stor suksess, og gummidivisjonen ble solgt i 1985.

I 2019 kjøpte Acushnet sportsutstyrprodusenten Kjus som i 2000 ble etablert av Lasse Kjus og 
Didi Serena.

Produkter
---------

* Titleist: golfballer, golfkøller
* FootJoy: treningssko
* 
* Pinnacle: rimeligere golfballer
* Scotty Cameron: puttere

Referanser
----------

1. ↑   Research Organization Registry Data (ROR release v1.19)[Hentet fra Wikidata]
2. ↑

Eksterne lenker
---------------

* (en) Offisielt nettsted Rediger på Wikidata
**Listeid naturreservat** er et vernet naturområde i bygda Herad i Farsund kommune i Agder fylke. Naturreservatet har også interesse som kulturlandskap. 

Listeid er en edelløvskog med gode vilkår for hulerugende fuglearter. Alm, lind, eik og svartor er de viktigste artene løvtrær i området. Området gir en god karakteristikk av en løvskogli ved kysten av Sørlandet. Vegetasjonssammensetningen i området er vitenskapelig og pedagogisk interessant, heter det i faktopplysningene om området som også bærer spor av gamle driftsformer i jordbruket, bl.a. Lauing. Skjøtselsplan foreligger. 

Disse gamle, mosegrodde løvtrærna gir liv til nærmere 1000 arter. De har overlevd nettopp på grunn av lauvingen, og er i dag de eldste levende organismene vi har i landet. Med sin alder, skygge og fuktighet blir styvingstrærne et eget og unikt samfunn med alle stadier av biologisk nedbryting. Trærne er et levende herbarium for sjeldne organismer som er avhengig av et helt spesielt miljø for å trives. Typisk er lav og moser, sopp, insekter, biller og andre småkryp. Mange fugler har også sine hjem her. Kattugla foretrekker å bo i styvede almetrær. Det er flere biotoper knyttet til hvert enkelt styvingstre.

Grunneiere har i samarbeid med skogbrukssjef og miljøvernavdelinga hos Fylkesmannen satt i gang et prosjekt for å forsøke å restaurere noen av trærne og miljøet rundt disse. Med sin majestetiske form fikk de første navn som Kongen, Dronningen og Kronprinsen. Alle ser ut til å overleve. Utfordringen i prosjektet er å forvalte skogen og trærne slik at de kvalitetene som ønskes ivaretatt, ikke blir forringet, men forsterket. 

I bestemmelsene for området heter det at vegetasjonen er fredet, dette gjelder også døde busker og trær. Det er forbudt å fjerne planter eller plantedeler fra reservatet.

Området hadde tidligere status som landskapsvernområde.

Litteratur
----------

På tur i Listalandskapet

Referanser
----------

1. ↑   (på en) *Nationally designated areas (CDDA)*, Wikidata Q1116062,
2. ↑  Naturbase.no
3. ↑  Webarkiv
4. ↑  Webarkiv
5. ↑  Lovdata.no
6. ↑   Kgl. res. av 22.12.78.

|  |  |
| --- | --- |
| Oppslagsverk/autoritetsdata | Naturbase
 |
**British Forces Germany** (**BFG**) er samlebetegnelsen på mannskapene fra Royal Navy, British Army og Royal Air Force, sivile tjenestemenn og familiemedlemmer som er stasjonert i Tyskland. De britiske styrkene i Tyskland ble etablert i kjølvannet av annen verdenskrig, med de største elementene navngitt som British Army of the Rhine (BAOR) og RAF Germany (RAFG).

BAOR er stadig den største samlingen av britiske styrker fast stasjonert utenfor Storbritannia. Med slutten på den kalde krigen og forsvarsreformen tidlig på 1990-tallet, er BFG blitt betydelig redusert. Siden 1990-tallet har den britiske tilstedeværelsen vært konsentrert rundt 1st Armoured Division med støtteelementer. Med restruktureringen under Army 2020-programmet og flyttingen av avdelinger, inngår de fleste av de gjenværende britiske mannskapene i Tyskland i 20th Armoured Infantry Brigade.

I henhold til forsvarsstudien i 2010 vil den faste deployeringen avsluttes innen 2020. Per 2015 var det fortsatt 5 200 mannskaper i Tyskland.

Referanser
----------

1. ↑

Eksterne lenker
---------------

* (en) British Forces Germany – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Ad Astra** var et norsk danseband. Gruppa ga ut albumet *Ser deg i morgen* i 1980 med Stig Sjöberg. Senere (1981) ga den ut en produksjon hos Arne Bendiksen og en singel med to låter, spilt inn hos Gentle Rec. lydstudio på Fjellhamar i 1982. Et nesten ferdig album med egenproduserte låter ble innspilt i Yri studio på Eidsvoll.[] Albumet ble aldri gitt ut. Både Erik Scott Johannessen og William Kristoffersen skrev originale sanger til disse produksjonene, mens mange av sangene var internasjonale hitlåter som Kristoffersen skrev norske tekster til. Det ble en del utskiftninger i løpet av årene de holdt på. Da Egil Arne Bakken ga seg, hadde både Jan Roger Fjeldberg og Tom Rune Finbråten, sine perioder bak trommene i bandet.[*klargjør*] Stenrud sluttet og ble erstattet av Arild Nordengen, og vokalisten, Anita Johnsrud, ble erstattet av Anne Jervell fra Oslo. William Kristoffersen var musikalsk og administrativ leder i bandet, spilte bass og trompet, samt at han var vokalist. Hans første hit med Ole Ivars, «Fem mann i et danseband», ble først spilt inn med Ad Astra, men ble ingen hit før Ole Ivars spilte den inn. Eidsvollbandet eksisterte fra 1978 til 1983. Da Kristoffersen startet i Ole Ivars i juni 1983 ble Ad Astra nedlagt.

Medlemmer
---------

* Anita Johnsrud – vokalist
* Egil Arne Bakken – trommer
* William Kristoffersen – bass, trompet, vokal og låtskriver
* Frank Delbekk – gitar, vokal
* Øyvind Stenrud – piano
* Erik Scott Johannessen – saksofon, gitar, vokal og låtskriver

Eksterne lenker
---------------

* (en) Ad Astra på Discogs Rediger på Wikidata

|  |  |
| --- | --- |
| Oppslagsverk/autoritetsdata | Discogs
 |
***Prizrak*** (originaltittel: *Призрак*) er en russisk film fra 2015, regissert av Aleksandr Vojtinskij.

Handling
--------

Yuri Gordeev en ambisiøs fly-designer og ung playboy, på randen av sin største triumf. Hans nyeste fly kalt YG-1 skulle være et virkelig gjennombrudd når det gjelder innenriks luftfart. Men en rivaliserende virksomhet sørger for å få Yuris selskap stengt. Når Yuri kjørte i alkohol-påvirket tilstand, havner han i en alvorlig bil-ulykke. Yuri døde, og ble deretter forvandlet til et spøkelse.

Samtidig er syvende-klassingen Ivan Kuznetsov, eller Vanya som han også kalles, offer for en veldig overbeskyttende mor. Gutten er ofte gjenstand for latterliggjøring fra klasse-kamerater. Han er alt for redd til å snakke med en jente som han har vært forelsket i lenge. Yuri har én uke på seg til å fullføre sitt eget livsverk, og løfte det nye flyet sitt opp i luften - men Vanya er det eneste mennesket som kan se og hjelpe ham.

Skuespillere
------------

* Fjodor Bondartsjuk - Jurij Gordejev
* Semjon Treskunov - Vanja
* Jan Tsapnik - Gena
* Ksenija Lavrova-Glinka
* Igor Ugolnikov - Polzunov

Referanser
----------

1. ↑  .
2. ↑  Фильм Валерия Тодоровского "Большой" получил приз мэра Москвы
3. ↑  Призрак (2015)

Eksterne lenker
---------------

* (en) *Prizrak* på Internet Movie Database Rediger på Wikidata